Diari Oficial de la Generalitat Valenciana


Sumari del DOGV 9687, del 20-09-2023 (2023/9363)

RESOLUCIÓ de 29 d'agost de 2023, de la Direcció General d'Urbanisme, Paisatge i Avaluació Ambiental, per la qual s'ordena la publicació de la declaració ambiental i territorial estratègica de la modificació puntual del Pla general d'Elx / ampliació Elx Parc Empresarial, a Elx. Expedient 62/1443-HUP.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9687

Data del DOGV
:   20-09-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9363


Data del document
:   29-08-2023

Organisme emissor


Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ de 29 d'agost de 2023, de la Direcció General d'Urbanisme, Paisatge i Avaluació Ambiental, per la qual s'ordena la publicació de la declaració ambiental i territorial estratègica de la modificació puntual del Pla general d'Elx / ampliació Elx Parc Empresarial, a Elx. Expedient 62/5165-RTY. [2023/9363]  
D'acord amb l'article 56.8 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, el qual estableix la publicació en el Diari Oficial de la Generalitat Valenciana de la declaració ambiental, resolc:  
  
Publicar en el Diari Oficial de la Generalitat Valenciana la declaració ambiental i territorial estratègica corresponent a l'expedient 62/9602-KFD, Elx (Alacant).  
«Declaració ambiental i territorial estratègica  
Tràmit: Avaluació ambiental de la modificació puntual del Pla general d'Elx / ampliació d'Elx Parc Empresarial  
Promotor: Ajuntament d'Elx  
Autoritat substantiva: Comissió Territorial d'Urbanisme d'Alacant  
Localització: terme municipal d'Elx (Alacant)  
Expedient: 062 - 2016 - EAE  
La Comissió d'Avaluació Ambiental, en sessió celebrada el 29 d'octubre de 2020, va adoptar el següent acord:  
Una vegada vista la proposta de declaració ambiental i territorial estratègica de la modificació puntual del Pla general d'Elx / ampliació Elx Parc Empresarial, en els termes següents:  
L'objecte de la declaració ambiental i territorial estratègica és avaluar la integració dels aspectes ambientals en la proposta de modificació puntual del Pla general subjecte a avaluació ambiental estratègica ordinària d'acord amb la LOTUP. Per a fer-ho, verificarà tot el procediment seguit i analitzarà els impactes que es deriven per l'aplicació del pla, amb l'establiment, si és procedent, de les condicions finals que s'hagen d'incorporar en aquest prèviament a l'aprovació.  
El 12 de juny de 2020, l'Ajuntament d'Elx remet la proposta de modificació puntual del Pla general / ampliació Elx Parc Empresarial i l'expedient d'avaluació ambiental i territorial estratègica. Mitjançant un escrit del 9 de juliol de 2020 es remet l'últim document integrant de la proposta.  
Expedient d'avaluació ambiental i territorial:  
- Estudi ambiental i territorial estratègic.  
- Còpia dels informes rebuts a les consultes efectuades.  
- Al·legacions presentades durant el termini legalment establit.  
- Informe final del Pla de participació pública.  
- Document de participació pública en el qual se'n sintetitzen els resultats i es justifica com s'han pres en consideració en la proposta de modificació.  
- Descripció de com s'han integrat en la modificació els aspectes ambientals, funcionals i territorials, i de com s'han pres en consideració el document d'abast (DA) i l'estudi ambiental i territorial estratègic (EATE).  
- Descripció de com s'han pres en consideració les consultes del Pla de participació pública de l'EATE.  
- Descripció de la previsió dels efectes significatius sobre el medi ambient que es derivaran de l'aplicació del pla (en l'EATE).  
  
- Compliment dels paràmetres, les determinacions i els documents exigibles per a la formalització de la modificació d'acord amb la legislació aplicable, pla de seguiment.  
- Certificat d'aprovació de la proposta de modificació.  
Proposta de la modificació:  
- Memòria justificativa (març de 2020)  
- Memòria informativa (març de 2020)  
- Plànols d'informació (2020)  
- Plànols d'ordenació estructural (2020)  
- Plànols d'ordenació detallada (2020)  
- Normes urbanístiques (març de 2020)  
- Fitxa de zona i fitxa de gestió (març de 2020)  
- Estudis complementaris:  
- Estudi acústic (març de 2018)  
- Estudi d'inundabilitat  
- Estudi de mobilitat (gener de 2019)  
- Estudi de paisatge (febrer de 2020)  
- Estudi de patrimoni cultural (març de 2018)  
- Informe de viabilitat econòmica (març de 2020)  
- Informe de sostenibilitat econòmica (març de 2020)  
- Indicadors de seguiment (març de 2020)  
A. Anàlisi del procés d'avaluació  
Les dates més rellevants del procés d'avaluació ambiental seguit han sigut:  
  
Presentació de la sol·licitud d'inici i document inicial estratègic 17.08.2016  
Emissió del document d'abast de l'estudi ambiental i territorial estratègic 01.12.2016  
Participació pública i consultes durant un període mínim de 45 dies. Publicació en el DOGV: 24.04.2018  
Ple municipal d'aprovació de la proposta de modificació del PGOU 25.05.2020  
Sol·licitud d'emissió de DATE / documentació completa 12.06.2020 - 09.07.2020  
  
  
B. Anàlisi de l'estudi ambiental i territorial estratègic  
B.0. Antecedents. Resum del document d'abast  
B.0.1. Antecedents administratius  
El 17 d'agost de 2016, el Servei Territorial d'Urbanisme d'Alacant trasllada el document inicial estratègic (DIE) i l'avanç de planejament de la modificació puntual de l'ampliació d'Elx Parc Empresarial   
als sectors E-39 i E-40 per a iniciar l'avaluació ambiental estratègica.  
L'Ajuntament d'Elx, a fi de reforçar el sistema industrial existent i potenciar l'ocupació estable i sostenible, proposa millorar quantitativament i qualitativament l'oferta de sòl per a activitats econòmiques, per a permetre atendre la demanda actual i la previsible a mitjà i llarg termini.  
  
La tramitació de l'expedient, per-raó d'interés públic, se subjecta al procediment d'urgència declarat per la Resolució de la consellera d'Habitatge, Obres Públiques i Vertebració del Territori, de 27 de juliol de 2016.  
B.0.2. Informació territorial  
Elx es localitza en la meitat sud de la província d'Alacant, pertany a la comarca del Baix Vinalopó, dista de la capital provincial 23 km i té una població en 2019 de 232.517 habitants (INE). L'àrea metropolitana d'Alacant-Elx és la huitena més poblada d'Espanya, amb uns 767.000 habitants aproximadament. Elx és la sisena ciutat espanyola amb més percentatge d'ocupació en el sector industrial.  
  
B.0.3. Planejament vigent  
El Pla general vigent en el municipi, aprovat el maig de 1998, va ser sotmés a avaluació ambiental i emesa la declaració d'impacte ambiental (DIA) el març de 1998 (expedient 315-1995-AIA).  
El Pla general comprén les zones industrials següents:  
  
 Superfície m²  
1 Polígon industrial d'Altabix 657.668  
2 Polígon industrial Butà 74.261  
3 Polígon industrial de Carrús 1.293.783  
4 Polígon industrial de la carretera del Lleó 313.457  
5 Polígon industrial de la carretera de Matola 260.751  
6 Polígon industrial del Pla de Sant Josep 1.066.514  
7 Parc Empresarial d'Elx 1.682.285  
8 Zona industrial de la carretera de Dolors 54.545  
9 Zona industrial d'Elx 303.390  
TOTAL 5.706.654  
  
B.0.4. Alternativa proposada en el document inicial estratègic (DIE)  
Amb objecte d'obtindre una parcel·la de 500.000 m² de superfície aproximada que permeta la implantació d'una actuació industrial singular, s'analitza la disponibilitat de sòl en sis dels nou enclavaments industrials del terme municipal d'Elx, i finalment s'opta per l'ampliació del Parc Empresarial d'Elx.   
Per a la consecució de l'objectiu, una vegada triat l'àmbit del Parc Empresarial i comprovada la inexistència de superfície lliure unitària de 500.000 m² en l'interior d'aquest, en el DIE s'estudien sis zones possibles per a l'ampliació, amb l'anàlisi dels límits d'aquest.  
L'alternativa seleccionada proposa delimitar un sector de 608.400 m² de sòl en l'extrem nord-est del Parc Empresarial classificat pel PGOU com a sòl no urbanitzable clau 54 - previsió de desenvolupaments, àrea 2 - industrial o serveis, i reclassificar-lo com a sòl urbanitzable amb qualificació industrial, similar a les claus 11c i 35c del PGOU d'Elx. Es preveu un índex d'edificabilitat brut de 0,6 a 0,8 m²t/m²s, ús predominant industrial, amb la determinació d'un 15 % de l'edificabilitat bruta per a ús terciari.  
Amb la referència de l'ordenança d'edificació d'Elx Parc Empresarial, l'ordenació detallada proposarà, almenys, una illa de 200.000 m²t, amb possibilitat de reordenació mitjançant un estudi de detall. La xarxa viària del sector n'integrarà en l'estructura el camí de Salades a Torrellano i en mantindrà la continuïtat; s'integrarà en la proposta d'ordenació la Casa de la Mina, immoble catalogat pel PGOU amb nivell de protecció ambiental, i se n'inclouran les zones arbrades com a zones verdes.  
B.0.5 Resum de determinacions que s'han de considerar  
En l'apartat f del document d'abast s'indicaven les determinacions següents que cal considerar en la redacció de l'EATE i versió preliminar de la modificació:  
- Realitzar l'anàlisi i la valoració d'altres alternatives, almenys de l'alternativa 1 del DIE, que preveu l'ampliació cap a l'oest del Parc Empresarial.  
- Anàlisi i valoració de la incidència ambiental de l'increment de mobilitat previst; cal estudiar, especialment, els efectes directes i indirectes sobre la qualitat de l'aire, el canvi climàtic, la salut humana i altres éssers vius.  
- Estudiar el nivell de servei dels transports públics i de les infraestructures de mobilitat sostenible del Parc Empresarial.  
- Estudiar les afeccions viàries i aeronàutiques.  
- Elaborar estudis de: inundabilitat, paisatge, trànsit i acústic.  
- Justificar l'origen dels recursos hídrics necessaris per a atendre l'increment de la demanda.  
- Justificar la solució per a la conducció i tractament de les aigües residuals del nou sector, el sistema d'evacuació i de tractament de les aigües pluvials.  
B.1 Continguts concordes amb el document d'abast (DA)  
En el document expedient de l'avaluació ambiental i territorial estratègica, apartat 3, es descriu com s'ha pres en consideració el DA en l'EATE i en la modificació puntual del Pla general.  
A partir dels dotze objectius ambientals indicats en l'annex II del DA i dels criteris associats a aquests, es descriuen les mesures adoptades per a la consecució, amb la indicació de la localització concreta dins del conjunt de documents, bé de l'EATE, bé de la documentació escrita i gràfica de la modificació en què es recullen.  
Respecte a les determinacions indicades en el DA:  
B.1.1 En l'EATE s'analitzen i valoren tres escenaris possibles d'actuació:  
- Alternativa 0. Situació preoperacional.  
- Alternativa 1. Ampliació oest del Parc Empresarial.  
- Alternativa 2. Ampliació nord-est del Parc Empresarial. Alternativa triada.  
L'alternativa 1 de l'EATE resulta de la combinació de les alternatives 1 i 2 proposades en el DIE. En l'apartat 2.4 de la memòria justificativa de la modificació es descriu, analitza i valora, de manera detallada, aquesta alternativa.  
L'adopció de l'alternativa 1 comportaria:  
- Més reclassificació de sòl: 734.000 m², aproximadament un 29 % més que en l'alternativa triada.  
- Més problemàtica en el tractament de la topografia perquè el terreny presenta una diferència de cota de 22 metres en sentit longitudinal.  
- Alteració significativa de l'actual nivell de servei de la carretera N-340.  
- Més rebuig social per una fragmentació superior de la propietat.  
B.1.2 Es presenta l'estudi d'inundabilitat per a concretar la perillositat d'inundació originada pels escolaments de la serra Llarga i les serres dels Cremats i de Ripoll. El risc d'inundació es minimitza introduint dues àrees de laminació en la proposta d'ordenació triada.  
  
B.1.3 Es presenta l'estudi de mobilitat en què es dissenyen les diferents infraestructures de comunicació amb atenció al criteri de reducció d'emissions contaminants a l'atmosfera; es proposa incloure un carril bici, oferta de transport públic, foment del transport compartit i implantació d'un sistema de transport d'empresa.  
B.1.4 Es realitza l'estudi de paisatge circumscrit a l'àmbit de la modificació, en què s'estableixen les directrius i mesures d'integració paisatgística que cal implementar; es defineix la infraestructura verda en l'àmbit local i s'hi integra la Casa de la Mina amb les zones verdes pròpies, les zones reservades per a la laminació d'aigües i les zones coixí de l'A70 i la CV-86.  
B.1.5 Les necessitats de sanejament s'analitzen en l'apartat 3.3.6 de l'EATE. S'informa que les aigües residuals del futur desenvolupament abocaran sobre la xarxa de sanejament existent al Parc Empresarial, que tracta les aigües en l'EDAR d'Arenals, amb capacitat per a tractar 6.666 m³/dia, sent l'influent actual de 3.127 m³/dia i el cabal previst per l'ampliació de 600,40 m³/dia.  
B.1.6 La demanda de recursos hídrics s'analitza en l'apartat 3.3.7 de l'EATE. S'informa que la demanda del futur desenvolupament ascendiria a 712.064 m³/any aproximadament, a raó d'1,25 m³/m² per a usos industrials i terciaris; que el subministrador, la Mancomunitat dels Canals del Taibilla, no ha informat de la suficiència per a atendre l'increment, però consta a l'Ajuntament que en 2001 aquest subministrador va atendre un pic de demanda d'una quantia del 18 % superior a la registrada en 2017, per la qual cosa s'estima la suficiència d'aigua per al desenvolupament de l'actuació.  
B.2 Continguts concordes amb l'annex VII de la LOTUP  
L'EATE presentat conté tots els epígrafs assenyalats en l'annex VII de la LOTUP, desenvolupats en el mateix ordre.  
B.3 Descripció de l'alternativa triada: proposta de pla  
B.3.1. Alternativa triada  
Es tria per a desenvolupar l'alternativa 2 de l'EATE, basada en la solució proposada en el DIE i en l'avanç de planejament de 2016.  
L'àmbit de l'alternativa 2 limita amb el Parc Empresarial pel nord-est, limita al nord amb la carretera A-70, al sud amb la CV-86 i a l'est i l'oest amb sòl rústic; es troba afectada per les zones de protecció de les dues carreteres, per l'afecció acústica generada per aquestes, per les servituds aeronàutiques de l'aeroport Alacant-Elx; per risc geomorfològic, i conté un element integrant del patrimoni cultural (Casa de la Mina). Ateses aquestes afeccions, s'ha reduït un 6,43 % l'àmbit inicial proposat en el DIE i es passa de 608.400 m² a 569.260 m².  
  
El sòl està classificat pel PGOU com a no urbanitzable comú, clau 54 - previsió de nous desenvolupaments. Àrea 2 - desenvolupaments no previstos (usos industrials i serveis). El terreny, de fisiografia principalment plana, presenta una diferència de cota nord-sud menor d'11 metres, i un ús agrícola amb xicotetes edificacions disperses.  
Es proposa per al sector la classificació com a sòl urbanitzable - zona de nou desenvolupament, qualificat d'industrial (ZND-IN). L'ús global és l'industrial (mínim 80 %), i com a ús compatible el terciari (màxim 20 %); l'índex d'edificabilitat bruta és de 0,5658 m²t/m²s.  
  
L'ordenació proposada permet materialitzar illes edificables de diferents grandàries, localitzades la majoria en una posició central, per a minimitzar-ne l'impacte en el paisatge circumdant; les zones verdes (5,2 ha acumulades) localitzades en els extrems est i oest, contribueixen a reduir tant l'impacte paisatgístic generat per la gran illa com el risc d'inundabilitat present, perquè hi integren zones de laminació de les aigües procedents de l'escolament de les serres Llarga, dels Cremats i de Ripoll, localitzades al nord de l'àmbit.  
L'accés al nou sector es produeix des de la rotonda de la CV-86 que actualment dona accés al Parc Empresarial.  
L'alternativa 2 s'adequa als objectius pretesos millor que l'alternativa 1, pel fet que proposa:  
- Un menor consum de sòl: 569.260 m² enfront dels 734.000 m² de l'alternativa 1.  
- Una menor edificabilitat: 304.000 m²t en comptes dels 434.000 m²t de l'alternativa 1.  
- Redueix la superfície d'illes edificables directament afectades per les restriccions derivades de les servituds aeronàutiques.  
- Afecta un menor nombre d'edificacions preexistents: sis habitatges amb estat de conservació deficient enfront de més de trenta amb estat de conservació generalment bo.  
- No genera nivells de servei inadmissibles en la CV-86.  
- Queda integrada paisatgísticament, i al seu torn, integra en l'ordenació els elements del patrimoni cultural presents en l'àmbit.  
- Prevé i minimitza els riscos d'inundació de l'àmbit i per a l'actual entorn urbà d'Elx Parc Empresarial.  
B.3.2. Infraestructura verda  
L'art 19 bis de la Llei 4/2004, de 30 de juny, d'ordenació del territori i protecció del paisatge (afegit per la Llei 12/2009, de 23 de desembre), va introduir en la normativa urbanística el concepte d'infraestructura verda, i en el Decret 1/2011 de l'ETCV se'n van concretar els elements. En els articles 4 i 5 de la LOTUP se'n defineix el concepte, les funcions i els espais que la integren.  
La definició de la infraestructura verda i dels elements que la integren queden recollits en l'apartat 3.4 (p. 34) de la memòria justificativa i en dos plànols d'ordenació: MP-O1 i OPP\_O4, en els quals es proposa de manera detallada la infraestructura verda per a l'àmbit del sector en relació amb els elements de la infraestructura verda de l'entorn d'aquest.  
  
B.3.3 Modificacions principals introduïdes respecte al planejament vigent:  
En primer lloc, es reclassifica sòl classificat pel PGOU com no urbanitzable comú, clau 54 - previsió de nous desenvolupaments. Àrea 2 - desenvolupaments no previstos (usos industrial i serveis), passen a classificar-se i qualificar-se com a zona de nou desenvolupament industrial: ZND-IN / ampliació EPE, clau 35c segons el Pla general d'Elx, sector E-49.  
En segon lloc, la reclassificació suposa un increment del sòl industrial en l'àmbit municipal del 10,66 %, i un increment del 36,16 % del sòl del Parc Empresarial.  
C. Avaluació del resultat de les consultes realitzades i com s'han pres en consideració  
C.1. Fase de posada a la disposició del públic  
La modificació s'ha sotmés una vegada a participació pública, anunciada en el DOGV núm. 8279, de 23 d'abril de 2018, pel període comprés entre el 24 d'abril i el 26 de juny de 2018. A l'efecte de l'article 44 de la Llei 39/2015, d'1 d'octubre, del procediment administratiu comú de les administracions públiques, en el BOE del 17 de maig de 2018 es realitza una notificació a onze interessats desconeguts o no localitzats. El juny de 2018 es van dur a terme dues sessions públiques explicatives. Van ser exposats al públic els documents següents:  
C.1.1 Proposta de modificació estructural del PGOU d'Elx  
- Versió inicial de la modificació estructural del PGOU d'Elx  
- Estudi ambiental i territorial estratègic  
- Estudi de paisatge i Pla de participació pública  
- Annexos:  
Estudi d'inundabilitat  
Estudi de patrimoni cultural  
Estudi de mobilitat  
Estudi acústic  
C.1.2 Proposta de pla d'ordenació detallada  
El 12 de juny de 2019, es va publicar en la pàgina web municipal l'enquesta de valoració del paisatge de l'actuació per un termini reduït de 23 dies hàbils; el secretari de l'Ajuntament certifica que durant aquest període no consta la presentació de suggeriments ni al·legacions a l'estudi de paisatge del document exposat al públic.  
Es presenta únicament una al·legació per part del públic, el contingut de la qual es desestima, i en què es proposen ajustos respecte de les normes urbanístiques i se sol·licita més altura d'edificació i modificació en les reculades dels volums.  
C.2 Fase de consulta a les administracions afectades realitzada per l'òrgan promotor  
L'Ajuntament, simultàniament a la informació pública, va efectuar consultes a les administracions afectades (algunes han emés un segon informe en què valoren l'adopció en la proposta de les determinacions assenyalades en el primer informe), empreses de subministraments, així com a les associacions i persones interessades que s'especifiquen en les taules següents:  
  
Núm. Consultes organismes i associacions Data de l'informe  
1 Titulars cadastrals -  
2 Comunitat General de Regants Regs de Llevant -  
3 Entidad Urbanística de Conservación Elche Parque Empresarial -  
4 Promociones e Iniciativas Municipales de Elche, SA. -  
5 Associació General de Famílies de Torrellano -  
6 Associació de veïns Santa Bàrbara Jubalcoi/Salades -  
7 TAFAE - Associació per a la Defensa del Medi Ambient -  
8 Amics de les Zones humides del Sud d'Alacant -  
9 Margalló - Ecologistes en Acció -  
10 Acció Cultural del País Valencià - Casal d'Elx -  
11 Institut d'Estudis Comarcals del Baix Vinalopó -  
12 Associació il·licitana Àgora d'Elx -  
13 Associació per al desenvolupament rural del Camp d'Elx -  
14 ASADILA -  
15 Plataforma Elx Pensa -  
16 -  
  
  
Núm. Administració consultada Data de l'informe  
1 DG d'Ordenació del Territori, Urbanisme i Paisatge. ETCV 19.04.2018  
2 DG de Salut Pública 27.04.2018  
3 Agència de Seguretat i Emergències 24.04.2018  
4 DG de l'Aigua 11.05.2018  
5 DT d'Agricultura, Medi Ambient, Canvi Climàtic i Desenvolupament Rural d'Alacant. Informe agronòmic / informe forestal 30.08.2016  
10.05.2018  
6 EPSAR, departament d'abocaments industrials 19.06.2018  
7 Aigües d'Elx 05.07.2018  
8 Gas Natural Fenosa NEDGIA 16.07.2018  
9 Red Eléctrica de España REE 21.06.2018  
10 Ministeri de Foment - DG d'Aviació Civil 23.07.2018  
11 Conselleria d'Educació, Investigació, Cultura i Esport. DG Cultura i Patrimoni 04.07.2018  
12 Iberdrola 26.07.2018  
13 DG d'Ordenació del Territori, Urbanisme i Paisatge. Paisatge 02.08.2018  
14 Ministeri de Foment - DG de Carreteres   
1r informe  
2n informe 09.08.2018  
03.05.2019  
15 Ministeri per a la Transició Ecològica - CHX 07.09.2018  
16 DG d'Obres Públiques, Transport i Mobilitat.   
Aeroports 02.10.2018  
17 DG d'Obres Públiques, Transport i Mobilitat. Planificació 15.10.2018  
18 DG d'Obres Públiques, Transport i Mobilitat.   
Mobilitat   
1r informe  
2n informe 04.06.2018  
05.04.2019  
19 Ministeri per a la Transició Ecològica - CHX   
1r informe  
2n informe 11.10.2018  
06.05.2019  
20 Secretaria General de Transport - DG d'Aviació Civil 09.01.2019  
21 DG de Política Territorial i Paisatge. PATRICOVA 29.01.2020  
22 Conselleria d'Economia Sostenible, Sectors Productius, Comerç i Treball  
SDG d'Indústria \*  
23 Diputació d'Alacant - àrea de medi ambient \*  
24 Mancomunitat dels Canales del Taibilla \*  
25 Telefònica \*  
26 Vodafone Ono, SAU. \*  
27 Aire Networks del Mediterráneo \*  
  
  
- No s'ha rebut l'informe.  
A continuació es descriu de manera succinta el contingut dels informes emesos:  
N1. La DG d'Ordenació del Territori, Urbanisme i Paisatge, en data 19.04.2018, reitera el contingut de l'informe de data 08.09.2016 relatiu a l'exempció de l'aplicació del càlcul de l'Estratègia territorial de la Comunitat Valenciana a l'actuació d'ampliació d'Elx Parc Empresarial, en el qual, a més, s'informava que «en qualsevol cas, aquestes actuacions hauran d'integrar-se harmònicament en la infraestructura verda del territori».  
N2. La DG de Salut Pública, en data 27.04.2018 informa que, des de l'àmbit competencial propi, es consideren adequades les mesures previstes incloses en el document d'estudi ambiental i territorial estratègic.  
  
N3. L'Agència de Seguretat i Emergències, en data 24.04.2018 recorda que l'Ajuntament ha d'elaborar plans d'actuació municipal davant dels riscos d'inundació, risc sísmic i risc d'incendis forestals; davant del risc d'accident per transport de mercaderies perilloses, fins i tot estant afectat el terme municipal per nivell alt d'aquest risc, i com l'àmbit del sector E-49 confronta amb l'A-70, aquest no implica cap limitació respecte als usos industrials.  
N4. La DG de l'Aigua informa en data 11.05.2018 que, prèviament a qualsevol actuació ha d'obtindre's un informe favorable de la Mancomunitat dels Canals del Taibilla, Organisme de Conca-CHX, EPSAR i PATRICOVA.  
N5. La DT d'Agricultura, Medi Ambient, Canvi Climàtic i Desenvolupament Rural d'Alacant, en matèria d'agricultura reitera l'informe de 2016, en què manifesta no tindre res a objectar a la tramitació de la modificació. En matèria forestal s'informa que la proposta no afecta terrenys forestals, muntanyes públiques gestionades per la Conselleria, vies pecuàries classificades, espais naturals protegits, ni espais de la Xarxa Natura 2000.  
N6. EPSAR, el 19.06.2018 informa sobre la viabilitat del tractament de les aigües residuals generades pel desenvolupament del sector E-49 en el sistema públic de sanejament i depuració d'Elx (Arenals), complint una sèrie de condicionants quant a la futura connexió del sector amb el sistema de depuració.  
N7. Aigües d'Elx, el 05.07.2018 informa respecte als aspectes de la seua competència que hauran de ser considerats en el projecte de les obres d'urbanització derivades de la modificació (aigua potable, clavegueram, xarxa de pluvials, xarxa de reg).  
N8. Gas Natural Fenosa NEDGI, el 16.07.2018 informa que no existeixen instal·lacions de gas propietat de Nedgia CEGAS, SA, en el sector E-49.  
N9. Red Eléctrica de España REE. El 21.06.2018 identifica la línia propietat d'aquesta que poguera veure's afectada.  
N10. Ministeri de Foment - DG d'Aviació Civil. El 23.07.2018 informa d'haver donat trasllat del document a AENA i AESA a l'efecte d'emissió de pronunciament preceptiu i vinculant.  
N11. DG de Cultura i Patrimoni. El 04.07.2018 informa favorablement la modificació.  
N12. Iberdrola. El 26.07.2018 informa de les actuacions que cal adoptar en l'elaboració i l'execució de les obres d'urbanització per a garantir el subministrament d'energia elèctrica amb cabal i potència suficients per a l'edificació prevista.  
N13. El Servei de Paisatge el 02.08.2018 emet un informe favorable condicionat al compliment, prèviament a l'aprovació definitiva, d'una sèrie de condicionants que s'exposen de manera detallada en l'apartat D.2 següent.  
N14. La Demarcació de Carreteres de l'Estat en data 09.08.2018 informa desfavorablement amb caràcter vinculant la modificació mentre no s'amplie l'estudi de mobilitat realitzat i s'hi incloga l'anàlisi de la capacitat de l'enllaç entre la CV-86 i ronda nord amb l'EL-20. En un segon informe de data 03.05.2019, analitzat el nou estudi de mobilitat redactat el gener de 2019, emet un informe favorable amb caràcter vinculant per constatar que no se superen els valors màxims admissibles del nivell del servei de les vies i enllaços estudiats.  
N15. La Confederació Hidrogràfica del Xúquer (CHX), el 07.09.2018, informa que l'estudi d'inundabilitat no conté la documentació mínima exigible en l'art. 12 del PATRICOVA, i que no s'ha realitzat amb una metodologia adequada:  
- No s'aporta un model digital del terreny (MDT) de la situació final que tinga en compte les mesures correctores, ni s'ha realitzat una simulació hidràulica (IBER) d'aquesta.  
- No s'aporten càlculs del dimensionament del canal amb abocadors laterals i les condicions de captació i recollida de l'avinguda procedent de l'A-70 (serra Llarga), ni de les canalitzacions que alimenten les àrees de laminació, per la qual cosa no pot quedar justificada la concreció del risc d'inundació després de l'aplicació de les mesures correctores.  
  
N16. El 02.10.2018, el Servei d'Administració de Ports i Aeroports informa favorablement l'ampliació del Parc Empresarial d'Elx, sempre que:  
- S'esmene l'error de denominació de les servituds que afecten l'àmbit d'actuació.  
- S'incorporen les disposicions de l'informe de 25.10.2016 de la DGAC, i altres informes que s'hagen pogut evacuar des d'aquesta direcció general.  
- S'obtinga l'informe preceptiu i vinculant de la DGAC previ a l'aprovació definitiva de l'instrument de planejament.  
En l'informe s'indica que l'àmbit de la modificació es troba afectat per servitud aeronàutica: radioelèctrica, d'aeròdrom, d'operació, i es troba fora de l'àrea afectada per la servitud acústica.  
  
No es detecta que la modificació proposada puga arribar a fer inviable el màxim desenvolupament possible de l'aeroport d'Alacant-Elx (segona pista de l'aeroport); sí que quedaria en part, en aquest cas, afectada per servitud acústica amb un nivell sonor de 55-60 dB(A).  
La modificació no suposa cap afecció a les instal·lacions aeronàutiques que són competència de la Generalitat: l'heliport de l'Hospital General d'Alacant i l'aeròdrom de Mutxamel, a 12 i 19 km, respectivament.  
N17. El 15.10.2018, el Servei de Planificació de la DG d'Obres Públiques, Transports i Mobilitat informa desfavorablement, pel fet que han d'esmenar-se aspectes relatius a la zona de protecció (invasions), i als accessos al sector (entroncaments, seccions, superfícies afectades i manteniment d'accés a propietats confrontants). Aquests condicionants s'exposen de manera detallada en l'apartat D.3 següent.  
  
N18. El Servei de Mobilitat Urbana de la DG d'Obres Públiques, Transports i Mobilitat, en un primer informe de 04.06.2018, assenyala una sèrie d'aspectes del Pla de mobilitat del Parc Empresarial que cal esmenar: seguretat per als vianants en l'encreuament entre el Parc Empresarial i l'ampliació d'aquest; facilitació dels desplaçaments interns amb mitjans no motoritzats (p. e., bicicletes de lloguer), i propostes d'actuació per a les operacions de recàrrega de vehicles elèctrics o híbrids.  
Una vegada esmenats els aspectes indicats en el primer informe, en data 05.04.2019 emet el segon informe favorable al Pla de mobilitat, que indica que haurà d'aprovar-se al costat de l'instrument urbanístic.  
N19. L'11.10.2018, la CHX requereix a l'Ajuntament informació addicional respecte a la justificació de la demanda de recursos hídrics i l'origen de proveïment. El 06.05.2019 la CHX informa:  
- Respecte a l'afecció al domini públic hidràulic, que l'àmbit de l'actuació no afecta cap llit públic, ni a zones de servitud i policia.  
  
- Respecte a les aigües pluvials, s'indica que l'expedient del desenvolupament urbanístic haurà d'incloure un estudi hidrològic-hidràulic que justifique l'art.126 ter. punt 7 del RD 849/1986, Reglament del domini públic hidràulic.  
- Respecte a la disponibilitat de recursos hídrics, s'informa favorablement als efectes previstos en l'art. 25.4 del text refós de la Llei d'aigües, sempre que el subministrament d'increment de demanda de recursos hídrics procedisca de la Mancomunitat de Canals del Taibilla.  
  
N20. El 09.01.2019, la DG d'Aviació Civil del Ministeri de Foment informa favorablement la modificació pel que fa a servituds aeronàutiques, condicionada al fet que s'incorporen expressament i amb caràcter normatiu, tant en la corresponent fitxa de gestió de l'ordenació estructural, com, si és el cas, en les normes urbanístiques del Pla d'ordenació, detallada referència expressa a una sèrie de disposicions relatives a les servituds aeronàutiques (article 10 del Decret 584/1972, de servituds aeronàutiques).  
N21. El 29.01.2020, la directora general de Política Territorial i Paisatge emet una resolució d'aprovació de l'estudi d'inundabilitat de la modificació puntual per a l'ampliació del Parc Empresarial als sectors E-39 i E-40 d'Elx.  
S'estima completa la documentació de l'estudi i correctes les determinacions d'aquest.  
En l'antecedent de fet 10 s'estableix textualment que «atés el determinat per l'article 26 de la normativa del PATRICOVA, el sector haurà de comptar amb la implantació d'un pla d'emergència que articule el control de la incidència d'inundabilitat i els efectes sobre el Parc Empresarial d'Elx existent, situat al sud de la carretera CV-86, així com tindre contractat un segur específic que atenga les possibles incidències puntuals derivades de la problemàtica d'inundabilitat».  
  
C.3 Fase de consulta a les administracions afectades realitzada per l'òrgan ambiental  
Una vegada presentada la sol·licitud d'emissió de la DATE, aquest òrgan ambiental, vist el contingut dels informes que acompanyen la proposta, no ha realitzat altres consultes complementàries a les realitzades per l'Ajuntament d'Elx.  
D. Anàlisi de la previsió dels impactes significatius per l'aplicació del Pla  
D.0. Valoració  
Es valora positivament la documentació presentada, tant pel contingut com per l'organització i la claredat expositiva. També és destacable el procés de participació pública que s'ha desenvolupat durant l'elaboració de la proposta de planejament.  
En la proposta d'ordenació s'han tingut en compte les afeccions ambientals existents, els informes sectorials rebuts i la legislació aplicable; no obstant això, no consta en l'expedient cap pronunciament de la Direcció Territorial d'Agricultura, Desenvolupament Rural, Emergència Climàtica i Transició Ecològica sobre l'estudi acústic elaborat.  
  
En l'EATE es preveuen els efectes que sobre el medi ambient pot produir el canvi d'ús del sòl, i les mesures preventives i correctores previstes per a abordar, minimitzar o eliminar aquests efectes. En l'apartat 5 de la memòria justificativa (p. 40), s'analitza l'impacte de l'actuació sobre la igualtat de la ciutadania.  
A continuació es descriuen algunes determinacions, derivades dels informes sectorials que convé que siguen considerades.  
D.1. Risc d'Inundació. Adaptació al PATRICOVA  
El 29 de gener de 2020, la Direcció General de Política Territorial i Paisatge emet la resolució d'aprovació de l'estudi d'inundabilitat de la modificació puntual del Pla general d'Elx - ampliació Elx Parc Empresarial, en la qual es considera correcta la tramitació, completa la documentació de l'estudi d'inundabilitat i correctes les determinacions establides en l'estudi; es conclou que la modificació puntual és compatible amb el risc d'inundabilitat, si bé s'estableixen una sèrie de condicions que es deuen afegir, i que es recullen en l'apartat F següent de determinacions finals.  
  
D.2. Paisatge  
El 2 d'agost de 2018 el Servei d'Infraestructura Verda i Paisatge emet un informe favorable condicionat al compliment de les determinacions següents:  
1. Incorporar a l'estudi de paisatge els resultats del procés de participació pública.  
2. Modificar la redacció de les normes d'integració paisatgística establides en l'estudi de paisatge amb caràcter recomanatori o de proposta, per a atorgar un caràcter normatiu i vinculant a aquestes.  
3. Completar les normes paisatgístiques establides, amb condicions per a l'ordenació del sector que garantisquen que l'ordenació detallada i les eventuals modificacions, respectaran l'ordenació d'espais lliures i zones verdes perimetrals amb l'entitat suficient i el tractament adequat, per a la integració en la infraestructura verda i el sòl rural en què s'insereix.  
4. Establir normes concretes per al tractament paisatgístic de vials, aparcaments i recorreguts no motoritzats, per a garantir-hi la utilització de vegetació i arbratge.  
5. Condicionar la implementació eventual de mesures de protecció acústica al manteniment de la qualitat de les visuals des de l'autovia cap a les zones verdes i l'entorn de la Casa de la Mina, així com a la realització d'un estudi de paisatge específic.  
6. Incloure en la infraestructura verda de caràcter estructural: l'espai lliure (SCV) que confronta l'A-70, l'equipament definit per l'entorn de la Casa de la Mina (SQM) i les zones verdes (SVA-1 i SVJ-2).  
  
S'atenen totes les determinacions de l'informe amb la reelaboració de l'estudi de paisatge, que passa a denominar-se «Estudi de Paisatge\_Text Refós», de data de redacció de febrer de 2020. Les determinacions queden recollides en els documents normatius de la modificació: normes, fitxes i plànols. No consta cap pronunciament del Servei d'Infraestructura Verda i Paisatge respecte a la reelaboració de l'estudi de paisatge.  
  
D.3. Planificació  
El 15 d'octubre de 2018, el Servei de Planificació de la DG d'Obres Públiques, Transport i Mobilitat informa sobre els aspectes que s'han d'esmenar en la proposta:  
1. Zona de protecció. No es permet la invasió de la zona de protecció. Els usos que s'hi permeten són els indicats en la Llei 6/1991, de 27 de març, de carreteres de la Comunitat Valenciana, i no són computables a efectes urbanístics. El vial entre la CV-86 i les illes M3 i M4 envaeix en part la zona de protecció i no és un ús compatible; s'ha de modificar la distribució del viari i/o illes per a alliberar els 50 metres de la zona de protecció.  
2. Accessos:  
- No s'ha definit l'entroncament del viari principal d'accés amb la rotonda. Amb el traçat de vial proposat pel límit de l'actuació, l'eixample del vial per a entroncar amb la rotonda afecta necessàriament a terrenys externs a l'àmbit d'actuació. Ha d'indicar-se clarament la superfície afectada, corresponent al sector l'obtenció dels terrenys i la construcció de l'entroncament.  
- La secció d'un carril per sentit del vial principal d'accés és escassa, s'ha de dissenyar una secció similar a l'accés a la zona empresarial situada a l'altre marge de la CV-89.  
- S'han de mantindre els accessos existents a les propietats confrontants amb l'àmbit d'actuació o establir accessos alternatius acordats amb l'Ajuntament d'Elx i els veïns afectats.  
En la documentació aportada consta una esmena de les deficiències indicades en l'informe, però no consta cap pronunciament del Servei de Planificació posterior al respecte.  
D.4. Servituds aeronàutiques  
Es comprova que la documentació normativa de la modificació (normes urbanístiques i fitxes de zona i gestió) recull tots els condicionants expressats en l'informe de la Direcció General d'Aviació Civil de 9 de gener de 2019; no consta cap pronunciament posterior sobre aquest tema.  
D.5. Mobilitat urbana  
Una vegada esmenats els aspectes indicats en el primer informe (05.04.2019), el Pla de mobilitat obté un pronunciament favorable i deu aprovar-se al costat de l'instrument urbanístic al qual acompanya.  
E. Accions de seguiment de l'aplicació del planejament  
L'apartat 10 de l'EATE conté el programa de seguiment ambiental. El promotor realitzarà un primer informe de seguiment després de l'aprovació definitiva de la modificació puntual, que servisca de punt de partida per a l'elaboració de posteriors informes de seguiment semestrals, en què es procedirà al càlcul dels indicadors dels dotze objectius ambientals recollits en el punt 9.4 de l'EATE, derivats dels inclosos en el document d'abast, i informa que es poden incorporar altres consideracions convenients en cada moment.  
El sistema de seguiment contindrà la descripció de les actuacions de seguiment, controls que s'han de realitzar i la definició dels indicadors, amb les unitats de mesura corresponents, el resultat gràfic de l'evolució i la utilització, si és el cas, d'eines d'informació geogràfica per a processar i presentar resultats.  
En cada informe es determinaran els indicadors considerats, incloent-hi una columna en què es mostrarà el grau de compliment de l'indicador (en positiu o negatiu), d'acord amb el valor final fixat per a cadascun d'aquests.  
F. Acord d'emissió. Determinacions finals  
D'acord amb el que es disposa en l'art. 54 de la LOTUP i amb els fonaments que s'han exposat, es proposa emetre la present declaració ambiental i territorial estratègica de la modificació puntual del Pla general d'Elx d'ampliació del Parc Empresarial presentada per l'Ajuntament d'Elx, sempre que s'hi incorporen, abans de l'aprovació definitiva, les determinacions següents:  
  
1. D'acord amb la resolució d'aprovació de l'estudi d'inundabilitat, s'hauran d'afegir les condicions següents:  
- L'àmbit de zona verda no computable entre el sector i l'autovia A-70 es construirà en la cota més baixa possible perquè puga desenvolupar la funció de zona de calma dels cabals d'entrada, per la qual cosa haurà de connectar-se el canal de drenatge cap a la bassa de laminació situada en la zona oest del sector.  
- L'àmbit de zona verda no computable entre el sector i la carretera CV-86 es construirà en la cota més baixa possible perquè actue com a complement de les zones de calma i de pas dels cabals controlats per les mesures correctores adoptades, i minimitze les afeccions puntuals de la mateixa via de circulació.  
- Haurà de tindre en compte que les condicions calculades tenen com a condició primera la situació de la conca aigües amunt del punt d'entrada al sector, i queda pendent de qualsevol modificació que es realitze aigües amunt i que poguera canviar qualsevol de les condicions de contorn establides per a l'estudi.  
- Les condicions de la urbanització preveuran la senyalització de tots els àmbits, espais i viaris interiors del sector o de les fites d'aquest que pogueren tindre afeccions derivades del procés d'inundació.  
  
- S'implantarà en el sector un pla d'emergència que articule el control de la incidència d'inundabilitat i els efectes sobre el Parc Empresarial d'Elx localitzat al sud de la CV-86; així com tindre contractat segur específic que atenga les possibles incidències puntuals derivades de la problemàtica d'inundabilitat.  
2. Certificació de la Mancomunitat de Canals del Taibilla sobre la disponibilitat de recursos hídrics per a atendre en l'escenari actual i futur l'increment de demanda derivat de l'ampliació del Parc Empresarial.  
3. S'obtindrà un informe del Servei d'Infraestructura Verda i Paisatge respecte del document denominat «Estudi de Paisatge\_Text Refós», redactat el febrer de 2020, i s'incorporaran, si és procedent, les determinacions que s'hi indiquen.  
4. S'obtindrà un informe del Servei de Planificació respecte a les esmenes requerides en l'informe del 15 d'octubre de 2019.  
5. S'obtindrà un informe preceptiu i vinculant de la DG d'Aviació Civil, respecte a l'adopció dels condicionants formulats amb anterioritat.  
6. S'obtindrà un informe de la Direcció Territorial d'Agricultura, Desenvolupament Rural, Emergència Climàtica i Transició Ecològica sobre l'estudi acústic.  
La declaració ambiental i territorial estratègica té naturalesa d'informe preceptiu i determinant i no és susceptible de cap recurs, sense perjudici dels que, si és procedent, es facen per via judicial contenciosa administrativa enfront de la disposició de caràcter general que haja aprovat el pla o el programa; o bé, sense perjudici dels que es facen per via administrativa o judicial enfront de l'acte, si és el cas, d'aprovació del pla o programa.  
La declaració ambiental i territorial estratègica perdrà la vigència i cessarà en la producció dels efectes que li són propis si, una vegada publicada en el Diari Oficial de la Generalitat Valenciana, no s'ha procedit a l'adopció o aprovació del pla o programa en el termini màxim de dos anys des de la publicació, llevat que se n'acorde la pròrroga en els termes establits en l'art 56 de la LOTUP.  
Aquesta declaració ambiental i territorial estratègica serà publicada en el DOGV i posada a la disposició del públic en la pàgina web de la Generalitat. Se'n donarà trasllat a l'òrgan promotor i a l'òrgan substantiu.  
Òrgan competent.  
La Comissió d'Avaluació Ambiental és l'òrgan competent per a emetre la declaració ambiental i territorial estratègica a què es refereix l'article 54.6 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, d'acord amb el que es disposa en l'article 3.1 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
A la vista del que s'ha exposat, la Comissió d'Avaluació Ambiental acorda: emetre la declaració ambiental i territorial estratègica de la modificació puntual Pla general d'Elx / ampliació Elx Parc Empresarial, havent d'incorporar-se a la modificació puntual les determinacions finals assenyalades.  
Notificar a les persones interessades que contra aquesta resolució, com que no és un acte definitiu en via administrativa, no s'hi pot interposar cap recurs, fet que no és un inconvenient perquè puguen utilitzar-se els mitjans de defensa que, en el seu dret, es consideren pertinents.  
Us ho notifique perquè en tingueu coneixement i als efectes oportuns.  
I se certifica abans d'aprovar l'acta corresponent i a reserva dels termes precisos que se'n deriven, tal com ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 4 de novembre de 2020.- El secretari de la Comissió d'Avaluació Ambiental: José del Valle Arocas»  
  
València, 29 d'agost de 2023.- El director general d'Urbanisme, Paisatge i Avaluació Ambiental: Miguel Angel Ivorra Devesa.